Aníbal Cavaco Silva

Aníbal Cavaco Silva (Boliqueime, Loulé, 1939ko uztailak 15) portugaldar politikaria da. 2006tik Portugalgo presidentea da.

Bizitza 
Alderdi Sozialdemokratako (PSD) kide egin zen 1974an, eta finantza-ministro izendatu zuten 1980an, Sa Carneiroren agintepean. Diputatu ere izan zen sasoi berean, PSDren zerrendetan hautatua. 1985ean, Lehen ministro kargua bereganatu zuen, Alderdi Sozialistarekiko koalizioa hautsi ondoren. 1987an, gehiengo osoz irabazi zituen hauteskundeak, eta berriro hautatu zuten gobernuburu, baita 1991n ere. Portugalgo alor publikoko zenbait sektore (garraioak, finantzak) pribatizatu zituen agintean izan zen garaian, betiere Europar Batasunera biltzeko baldintzak betetzeko asmoz. 1996an, Jorge Sampaio sozialistak lehendakaritzako hauteskundeak irabazi ondoren, aldi baterako erretiratu egin zen politikatik.

2006ko presidentetzarako hauteskundeak lehenbiziko itzulian irabazi zituen, botoen %50,8 eskuraturik, Manuel Alegre eta Mario Soares ezkerreko hautagaien aurretik. 2011ko hauteskundeetan ere garaile irten zen.

Erreferentziak

Kanpo estekak 

Portugalgo Lehen Ministroak
Portugalgo presidenteak
Portugalgo ekonomialariak
Portugalgo katolikoak
Europako Kontseiluko lehendakariak